Charleston (Etelä-Carolina)
Charleston perustettiin 1670, jolloin sen nimi oli Charles Town tai Charles Towne. Nykyisen nimensä se otti käyttöön 1783. Kaupunkia kutsutaan joskus myös nimellä "The Holy City" eli "Pyhä kaupunki" johtuen sen kaupunkikuvaa hallitsevasta suuresta määrästä kirkontorneja.
Louisiana
Louisiana on Yhdysvaltojen neljänneksi eteläisin osavaltio, jonka pääkaupunki on Baton Rouge. Väkiluvultaan suurin kaupunki on New Orleans, joka tunnetaan ensimmäisistä jazz-muusikoista koko maailmassa. Ranskalaiset julistivat Mississippin jokilaakson omakseen vuonna 1682, miltä ajalta periytyy osavaltion kuningas Ludvig XIV:n mukaan annettu nimi. Ranska myi Louisianan territorion Yhdysvalloille vuonna 1803. Tuolloin siihen kuului laaja alue Mississipin länsipuolelta, nykyisen Louisianan lisäksi myös suunnilleen Arkansasin, Etelä- ja Pohjois-Dakotan, Iowan, Kansasin, Minnesotan, Missourin, Nebraskan ja Oklahoman alueet.